**A Magyar Kereskedelmi és Iparkamara**

**Üzleti Tanácsainak ügyrendje**

A gazdasági kamarákról szóló 1999. évi CXXI. törvényben, valamint a Magyar Kereskedelmi és Iparkamara (a továbbiakban: MKIK) Alapszabályában szereplő külgazdasággal összefüggő közfeladatok ellátása, a hazai és külföldi vállalkozások gazdasági együttműködésének elősegítése, közöttük a kölcsönös előnyökön alapuló kereskedelmi és üzleti kapcsolatok fejlesztése érdekében létrehozott **Magyar-Emírségeki Üzleti Tanács** (továbbiakban: Üzleti Tanács) taggyűlése a következő ügyrendet fogadja el.

# BEVEZETŐ RÉSZ

Szijjártó Péter miniszter 2020. szeptemberi látogatása alkalmával az Egyesült Arab Emírségek Gazdasági Minisztériumában találkozott Abdulla bin Touq Al Marri gazdasági miniszterrel, valamint Thani bin Ahmed Al Zeyoudi külkereskedelmi államminiszterrel, ahol kezdeményezték a Magyar-Emírségeki Üzleti Tanács létrehozását. 2022. február 15-16. között, a Dubajban megrendezett Magyar-Egyesült Arab Emírségeki Gazdasági Együttműködési Vegyes Bizottság (GVB) harmadik ülésének margóján aláírásra került az Emírségeki Kereskedelmi és Iparkamarák Szövetsége (FCCIUAE) és az MKIK közötti együttműködési megállapodás (MoU) a Magyar-Emírségeki Üzleti Tanács megalakításáról.

# ÁLTALÁNOS RENDELKEZÉSEK

1. **Az Üzleti Tanács adatai**

Elnevezése: Magyar-Emírségeki Üzleti Tanács

Elnevezése angolul/vagy más idegen nyelven: Hungarian-UAE Business Council

Működtető kamara székhelye: **Magyar Kereskedelmi és Iparkamara**

**1054 Budapest, Szabadság tér 7.**

Tel.: +36-1 474 5177

Fax: +36-1 474 5149

E-mail: kkeat@mkik.hu

1. **Az Üzleti Tanács létrejötte, jogállása**
	1. Az Üzleti Tanács az MKIK önálló jogi személyiséggel nem rendelkező, határozatlan időre alakuló kamarai munkacsoportja.
	2. Az Üzleti Tanács szakmai munkáját az MKIK külgazdasági stratégiájával összhangban, a nemzetközi igazgató szakmai felügyeletével, az MKIK Elnökségének döntéseit figyelembe véve végzi. A működtetéshez szükséges költségvetést az MKIK biztosítja, ezért anyagi kötelezettségvállalást kizárólag az MKIK főtitkára tehet.

# AZ ÜZLETI TANÁCS MŰKÖDÉSE ÉS SZERVEZETE

1. **AZ Üzleti Tanács feladatai**
	1. Magyarország és az Egyesült Arab Emírségek közötti gazdasági kapcsolatok fejlesztése.
	2. A magyar vállalkozások külkereskedelmi kapcsolatainak előmozdítása, az export és a gazdasági együttműködés ösztönzése.
	3. Kapcsolattartás a partnerország országos és területi kereskedelmi és iparkamaráival, valamint a partnerországban működő magyar külképviselettel és kereskedelemfejlesztési intézményekkel.
	4. A fenti célok érdekében az Üzleti Tanács folyamatos tájékoztatást nyújt a reláció gazdaságáról, a kereskedelmi kapcsolatokról, a vásárokról, üzleti rendezvényeket szervez, segítséget nyújt az üzleti partnerközvetítésben.
2. **A tagsági viszony keletkezése**
	1. Az Üzleti Tanács tagjai lehetnek:
3. a területi kereskedelmi és iparkamarák tagjai, valamint
4. egyéb Magyarországon bejegyzett jogi személyek vagy természetes személyek. Azok a jogi személyek lehetnek tagok, amelyek a gazdasági kamarákról szóló 1999. évi CXXI. törvény 8/A.§-ának (1) bekezdése szerinti nyilvántartásba vételi kötelezettségnek és a 34/A.§ (1) bekezdése szerinti kamarai hozzájárulás megfizetési kötelezettségnek (ha ezek hatálya alá tartoznak) minden évben hiánytalanul eleget tesznek.
	1. Az Üzleti Tanácsba belépni szándékozó vállalkozás
5. egyetért az Üzleti Tanács céljaival,
6. vállalja a tagsággal járó kötelezettségeket, valamint
7. belépési szándékát a kitöltött belépési nyilatkozattal írásban benyújtja.
	1. Üzleti Tanács tagsági viszony akkor keletkezik, miután az MKIK a megfelelően kitöltött, cégszerűen aláírt belépési nyilatkozat beérkezését és elfogadását írásban visszaigazolja.
8. **A tagsági viszony megszűnése**
	1. A tagsági viszony az ezen szándékról szóló, cégszerűen aláírt, eredeti példányban benyújtott nyilatkozat beérkezésének napján megszűnik.
	2. Amennyiben az Üzleti Tanács tagja a 4.1.b) pontban meghatározott nyilvántartásba vételi illetve kamarai hozzájárulás megfizetési kötelezettségének egy adott évben nem tesz eleget, Üzleti Tanács tagsága megszűnik.
	3. A tagsági viszony megszűnik abban az esetben is, amennyiben az Üzleti Tanács taggyűlése erről szóló határozatban, indoklással, kizárja a tagot az Üzleti Tanácsból.
9. **A tagok jogai és kötelezettségei**
	1. A tag jogosult
10. részt venni az Üzleti Tanács taggyűlésein, szakmai rendezvényein,
11. javaslatokat előterjeszteni, illetve az előterjesztett javaslatokat megvitatni,
12. minden határozat meghozatalában részt venni, választhat és választható.
	1. A tag kötelessége
13. az Üzleti Tanács szakmai munkájának támogatása,
14. az Üzleti Tanács ügyrendjében foglaltak betartása,
15. a kamarai hozzájárulás megfizetése a 4.1.b) szerint,
16. a tisztességes piaci magatartás szabályainak betartása.
17. **Az Üzleti Tanács szervezete**
	1. Az Üzleti Tanács taggyűlése
18. A taggyűlés a tagok összességéből áll, határozatait a jelenlévő tagok egyszerű szótöbbségével hozza, minden tag egy szavazati joggal rendelkezik.
19. A taggyűlést évente legalább egyszer össze kell hívni.
20. A taggyűlés hatáskörébe tartozik az éves munkatervre vonatkozó javaslatok beterjesztése és az előző évről szóló szakmai beszámoló elfogadása, az Üzleti Tanács ügyrendjének elfogadása, valamint döntés egy tag esetleges kizárásáról.
	1. Az Üzleti Tanács elnöksége
21. Az Üzleti Tanács magyar szekciójának elnökét (társelnök) az MKIK elnöke kéri fel négyéves időtartamra, de indokolt esetben korábban is visszahívható. Az elnök korlátlan alkalommal újra kinevezhető.
22. Az elnök irányítja az Üzleti Tanács munkáját. Folyamatos munkakapcsolatot tart fenn az MKIK nemzetközi igazgatóságának vezetőjével a szakmai munka koordinálása érdekében, tagként részt vesz az MKIK Nemzetközi Kollégiumának munkájában, valamint évente egyszer beszámol az Üzleti Tanács tevékenységéről az MKIK-nak.
23. Az Üzleti Tanács taggyűlése igény szerint egy alelnököt választhat négyéves időtartamra, de indokolt esetben korábban is visszahívható. Az alelnök korlátlanul újraválasztható.
24. Az Üzleti Tanácsot az elnök, illetve ha van, az elnök által felhatalmazott alelnök képviseli.
25. Az Üzleti Tanács elnöke vagy alelnöke anyagi kötelezettségvállalást érintő döntést csak az MKIK főtitkárának hozzájárulásával hozhat.
26. Az elnök és alelnök tevékenységüket társadalmi megbízatásként látják el, jogosultak azonban a konkrét feladatok elvégzéséhez kapcsolódó szükséges és indokolt költségeik megtérítésére az MKIK főtitkárának engedélye alapján.
	1. Az Üzleti Tanács titkára
27. A titkár ellátja az Üzleti Tanács működésével összefüggő adminisztrációs és szervezési feladatokat.
28. A titkár az MKIK alkalmazásában áll, vele szemben a munkáltatói jogokat az MKIK főtitkára gyakorolja, szakmai felettese az MKIK nemzetközi igazgatóságának vezetője.
29. A titkár tevékenységét a munkaköri leírásában foglaltaknak megfelelően látja el az MKIK nemzetközi igazgatóságának keretében.
30. **Az Üzleti Tanács megszűnése**

Az Üzleti Tanács határozatlan időre alakul, megszüntetésére akkor kerül sor, ha a taggyűlés megszüntető határozatot hoz.

# ZÁRADÉK

A jelen ügyrendet a Magyar-Emírségeki Üzleti Tanács (dátum) .............-án megtartott taggyűlésén elfogadta és hatályba léptette.